1. ปัจจัยความเสี่ยง

ปัจจัยความเสี่ยงที่มีผลกระทบต่อการดำเนินงานของบริษัทฯเป็นความเสี่ยงที่บริษัทฯประสบจากปัจจัยภายนอกต่างๆและ/หรือลักษณะเฉพาะของธุรกิจทั้งนี้ความเสี่ยงและความไม่แน่นอนอื่นที่กรรมการมิได้กล่าวถึงจัดเป็นความเสี่ยงที่ไม่มีนัยสำคัญ
หรือเป็นความเสี่ยงที่กรรมการไม่อาจคาดหมายได้อย่างไรก็ตามปัจจัยดังกล่าวอาจส่งผลกระทบต่อการดำเนินธุรกิจสถานะการเงินและผลประกอบการของบริษัทฯ

1.  ความเสี่ยงเนื่องจากการดำเนินธุรกิจ

    1.  ความเสี่ยงจากสินค้าคงเหลือล้าสมัยง่าย คอมพิวเตอร์และสินค้าประเภทไอที
        ถือเป็นผลิตภัณฑ์ที่ใช้เทคโนโลยีสูงและมีการพัฒนาการเปลี่ยนแปลงเทคโนโลยีตลอดเวลาอาจส่งผลกระทบต่อสินค้าคงคลัง
        เนื่องจากสินค้าหลักของบริษัทฯ เป็นคอมพิวเตอร์และอุปกรณ์ต่อพ่วง
        ซึ่งจัดเป็นกลุ่มสินค้าที่มีการเปลี่ยนแปลงทางเทคโนโลยีอย่างรวดเร็วและตลอดเวลา
        อาจทำให้สินค้าที่ยังไม่ได้จำหน่ายเสื่อมความนิยมและล้าสมัยได้ง่าย
        ส่งผลให้บริษัทฯเกิดความเสี่ยงในการบริหารสินค้าคงเหลือ
        และความเสี่ยงจากการขาดทุนในการลดราคาเพื่อเร่งระบายสินค้าที่ล้าสมัยออกไป
        บริษัทฯได้มีการหามาตรการรองรับความเสี่ยงจากการประกอบธุรกิจในด้านนี้ ดังนี้:

  • นโยบายบริหารการเก็บสินค้าคงคลังไม่ให้เกิน 60 วัน
  และมีการจัดทำประมาณการยอดขายทุกเดือน เพื่อใช้ในการกำหนดยอดสั่งซื้อในแต่ละเดือน

  • การเร่งระบายสินค้าโดยการจัดส่งเสริมการขายต่างๆเช่นการให้รางวัลเป็นแรงจูงใจสำหรับ

  ลูกค้าที่สามารถสร้างยอดขายได้ตามเป้า
  การเข้าร่วมงานแสดงสินค้าที่เกี่ยวกับเทคโลยีซึ่งนอกเหนือจากจุดประสงค์การระบายสินค้าแล้วยังเป็นโอกาสที่จะนำเสนอสินค้าใหม่ให้แก่ลูกค้าอีกด้วยและการผนวกการขาย(Bundle)เข้าไปกับสินค้าอื่นๆ
  (Package) เพื่อสร้างแรงจูงใจในการซื้อเพิ่มขึ้น

  • บริษัทฯ มีนโยบายการตั้งสำรองสินค้าคงคลังล้าสมัยตามอายุสินค้าในทุก ๆ เดือน
  ซึ่งเมื่อมีสินค้าค้างสต็อก จะมีการตั้งสำรองตามอายุ อันจะทำให้มูลค่าที่แสดงในงบการเงินเป็น

  มูลค่าที่หักภาระสินค้าค้างสต็อกไปแล้วเสมอ โดยในปี 2550 และ 2551
  บริษัทฯได้ตั้งค่าเผื่อสินค้าล้าสมัยคิดเป็นร้อยละ 4.2 และร้อยละ 3.4
  ของสินค้าคงเหลือของงวดนั้นๆ ดังมีรายละเอียดดังต่อไปนี้

  ------------ ------------- --------------- ------------------ ------------- --------------- ------------------
  อายุสินค้า      การตั้งสำรองปี                                      การตั้งสำรองปี                   
               2551                                             2550                          

               %             มูลค่าสินค้า        จำนวนเงินที่ตั้งสำรอง   %             มูลค่าสินค้า        จำนวนเงินที่ตั้งสำรอง

  เกิน 6 เดือน   25            5,974,040.16    1,493,510.04       25            4,439,217.09    1,109,804.27

  เกิน 9 เดือน   50            3,966,352.08    1,983,176.04       50            4,162,105.96    2,081052..98

  เกิน 1 ปีขึ้นไป  100           11,138,963.46   11,138,963.46      100           16,057,465.94   16,057,465.94

  รวม                        21,079,355.70   14,615,649.54                    24,658,788.99   19,248,323.19
  ------------ ------------- --------------- ------------------ ------------- --------------- ------------------

2.  ความเสี่ยงจากลูกหนี้การค้า ในการดำเนินธุรกิจของบริษัทโดยกว่าร้อยละ 90
    ของยอดขายทั้งหมดเป็นการขายแบบให้เครดิตแก่ลูกค้า ดังนั้นหากลูกหนี้การค้าของบริษัทฯ
    เกิดปัญหาในการบริหารงาน ไม่สามารถชำระเงินได้ตามกำหนด
    จะส่งผลต่อสภาพคล่องของบริษัทฯ ทางด้านเงินทุนหมุนเวียน
    หรือผลการดำเนินงานของบริษัทฯได้
    อย่างไรก็ตามบริษัทฯมีการจัดระบบการให้เครดิตและการตรวจสอบเครดิตอย่างรัดกุมก่อนจะพิจารณาวงเงินเครดิตให้กับลูกค้าโดย

• มีการแยกฝ่ายควบคุมเครดิตออกจากฝ่ายขาย เพื่อให้การพิจารณาเครดิตเป็นไปอย่างอิสระ

  • เพื่อลดความเสี่ยงด้านหนี้สูญ บริษัทฯได้จัดให้มีการซื้อประกันภัยเพื่อคุ้มครองความ

  เสียหายด้านหนี้สูญที่จะเกิดจากลูกค้าที่เป็นตัวแทนผู้จัดจำหน่ายของบริษัทฯ ซึ่งกรมธรรม์ที่บริษัทฯ
  ซื้อไว้นี้ สามารถคุ้มครองความเสียหายส่วนใหญ่จากปัญหาหนี้สูญได้

  •
  นโยบายการตั้งสำรองหนี้สูญที่เข้มงวดในระบบบัญชีโดยลูกหนี้ที่เป็นตัวแทนผู้จัดจำหน่ายที่ค้างชำระเกิน
  90 วัน โดยไม่มีหลักประกันหรือสัญญากรมธรรม์ประกันภัยไม่คุ้มครองจะตั้งสำรองหนี้สูญร้อยละ
  100 ของยอดหนี้ค้างชำระทันที

2.  ความเสี่ยงจากการแข่งขัน

ธุรกิจขายส่งอุปกรณ์คอมพิวเตอร์
ถือเป็นธุรกิจที่มีการแข่งขันสูงและมีกำไรขั้นต้นอยู่ในระดับต่ำแต่เป็นอุตสาหกรรมที่มีขนาดใหญ่และมีการเติบโตสูง
ดังนั้นราคาจะกลายเป็นกลยุทธ์หลักในการแข่งขันกันในตลาดปัจจุบันซึ่งอาจจะส่งผลกระทบต่อผลการดำเนินงานของบริษัทฯ
ได้ ดังนั้นบริษัทฯ จึงพยายามลดความเสี่ยงจากการแข่งขัน
ด้วยการเพิ่มช่องทางการจัดจำหน่ายที่หลากหลายมากขึ้นเพื่อให้มีการกระจายสินค้าไปถึงผู้บริโภคในทุกๆตลาด
เช่นการเข้าไปสู่ตลาดโมเดิร์นเทรด และตลาดขายตรงโดยการจับมือกับ บริษัทซิงเกอร์ประเทศไทย
จำกัด(มหาชน) ซึ่งในปีที่ผ่านมาได้รับการตอบรับค่อนข้างดี เป็นต้น

3.  ความเสี่ยงจากอัตราแลกเปลี่ยน

  เนื่องจาก SVOA ดำเนินธุรกิจโดยการนำเข้าสินค้าจากต่างประเทศเป็นส่วนใหญ่
  ดังนั้นจึงอาจมีผลต่อความสามารถในการทำกำไรหากอัตราแลกเปลี่ยนดังกล่าวขาดเสถียรภาพ
  ดังนั้นเพื่อป้องกันความเสี่ยงด้านอัตราแลกเปลี่ยน บริษัทฯ
  ก็จะทำประกันการกำหนดอัตราแลกเปลี่ยนเงินตราระหว่างประเทศเพื่อรองรับความเสี่ยงดังกล่าว

4.  ความเสี่ยงจากการที่บริษัทมีผู้ถือหุ้นรายใหญ่ ซึ่งถือหุ้นเกินร้อยละ 25

ณ วันที่ 14 มีนาคม 2551 (ซึ่งเป็นวันปิดสมุดทะเบียนผู้ถือหุ้นครั้งล่าสุด) ผู้ถือหุ้นรายใหญ่ของบริษัทคือ แอพซีลอน เวนเจอร์ส พีทีอี แอลทีดี ถือหุ้นคิดเป็นสัดส่วนร้อยละ 32.30 และพันธมิตรธุรกิจคือ นายมินทร์ อิงค์ธเนศ ถือหุ้นเป็นสัดส่วนร้อยละ 12.94 ซึ่งสัดส่วนการร่วมถือหุ้นของผู้ถือหุ้นใหญ่ดังกล่าว ทำให้สามารถควบคุมมติที่ประชุมผู้ถือหุ้นได้ ในเรื่องที่กฎหมายหรือข้อบังคับกำหนดให้ต้องได้รับเสียงไม่น้อยกว่า 3 ใน 4 ของจำนวนเสียง ของผู้ถือหุ้นที่มาประชุม และมีสิทธิออกเสียงเนื่องจากผู้ถือหุ้นรายใหญ่สามารถใช้เสียงซึ่งเกินร้อยละ 25 สำหรับการใช้สิทธิในการคัดค้านในมติต่าง ๆ ได้ส่งผลให้ผู้ถือหุ้นรายอื่นไม่อาจถ่วงดุลการออกเสียงของผู้ถือหุ้นรายใหญ่ได้